यहाँ पर ‘एस’ का तात्पर्य सेटिस्फैक्शन (संतुष्टि) से है। भोजन हमारी भूख मिटाता है, हमें पोषण देता है। और इसके अतिरिक्त, यह हमें अतिसूक्ष्म ऊर्जा भी देता है। मैं इसे भोजन का जीव तत्त्व या प्राण कहता हूँ। भोजन में कम या अधिक अतिसूक्ष्म ऊर्जा या प्राण तत्त्व होता है, जो कि इस पर निर्भर करता है कि खाद्य कहाँ और कैसे उगाया गया, उगते पौधे का अन्य जीवित तत्त्वों से संवाद कैसा है और बारिश, धूप, हवा और अन्य पर्यावरणीय कारक कैसे हैं। इसके अलावा, मसालों के तौर पर विभिन्न बीजों के इस्तेमाल से भी भोजन में अतिसूक्ष्म ऊर्जा बढ़ती है। बीजों के अंदर उगने की क्षमता होती है और उनके अंदर अतिसूक्ष्म ऊर्जा या प्राण ऊर्जा की प्रचुरता होती है। भोजन हमें पोषण देता है और भूख शांत करता है, जबकि उसकी प्राण ऊर्जा हमें अतिसूक्ष्म ऊर्जा देती है और एक तरह की संतुष्टि देती है। अगर हमारे भोजन से प्राण ऊर्जा गायब है तो हमें संतुष्टि नहीं मिलती या हम ऊर्जा से समृद्ध नहीं हो पाते और ज्यादा मात्रा में खाते चले जाते हैं। समय के साथ-साथ यह मोटापा बढ़ाने का कारण बनता है।